Una campanya transversal vol fer de Vilafranca del Penedès una ciutat lliure de plàstics a través de la reducció del seu ús i l’impacte que generen aquests residus\nNomés cal que fem una ullada al nostre voltant, que anem a comprar fixant-nos-hi una mica més, que revisem les nostres pròpies escombraries... per comprovar com el plàstic ho envaeix tot. A Vilafranca del Penedès comença una campanya transversal per fer que la ciutat s’alliberi dels plàstics. A través d’informació, participació, activitats i conscienciació col·lectiva i individual, la campanya Vilafranca lliure de plàstics vol arribar a cada llar per atacar l’arrel del problema. Ja cal que ens posem les piles per dir adéu als plàstics!\nL'ús del plàstic és insostenible i és un clar exemple dels impactes de la cultura de “l'usar i llençar”. Les organitzacions que vetllen pel medi ambient alerten que la creixent producció i ús del plàstic amenacen amb contaminar cada racó del planeta. Al mar, destinació final de molts d’aquests residus, perjudiquen seriosament la salut dels ecosistemes aquàtics i la supervivència de les espècies que els poblen. L’ús del plàstic és un problema associat a les formes de consum, ja que la majoria es fa servir per a envasos d'un sol ús, per molt il·lògic que sembli. “Els podem trobar a la platja, a les roques, flotant a l'aigua i fins i tot a les zones més profundes. Des l'Àrtic fins a l'Antàrtida, en zones poblades i en illes deshabitades. Cada any, els mars i oceans són receptors de fins a 12 milions de tones d'escombraries”, diuen des de Greenpeace. I afegeixen que “la situació mundial és dramàtica, més encara tenint en compte que la producció de plàstics s'acostarà el 2020 als 500 milions de tones (un 900% més que l’any 1980)”. Amb aquestes quantitats ingents, la seva ràpida dispersió i un procés de degradació lentíssim el plàstic es converteix en un enemic a combatre.\nEls envasos de plàstics formen part del nostre dia a dia | FOTO: Pixabay\nI com ho fem? Hem de reduir l'ús i l'impacte que els plàstics tenen sobre els ecosistemes tenint ben present que és responsabilitat de tots i totes, tant de les administracions públiques com de la ciutadania. Per això cal anar a l'origen del problema i, en primer lloc, reduir la quantitat de plàstic que es posa en circulació i després apostar per la reutilització. Ja hi ha un moviment creixent de persones a tot el món que estan apostant per un estil de vida lliure de plàstics d'un sol ús.\nA Vilafranca del Penedès, l’Ajuntament, amb el suport de la Mancomunitat Intermunicipal Penedès-Garraf, està apostant per canviar els hàbits al voltant del consum de plàstics d’un sol ús. Des del Servei de Medi Ambient de l’Ajuntament, la tècnica Laura Carbó ens explica que l’objectiu és “intentar revertir la tendència a l’alça de productes com gots i bosses de plàstic d’un sol ús per productes alternatius i viables que ens permetrien reduir dràsticament el consum de plàstic”. Les alternatives són diverses: des de cistells, carros i bosses reutilitzables fins a vaixella compostable d’un sol ús en aquells casos que es faci inviable la reducció i/o reutilització. “Per aconseguir-ho, cal la implicació de totes i tots; ciutadania, comerços i administració”, afirma.\nTaller d'innovació obert sobre la reducció de l'ús de plàstics, el passat 25 de febrer | FOTO: Servei de Promoció Econòmica\nA vegades, el sentit comú i el que s’ha fet tota la vida ens indiquen el camí. Podem fer moltes accions ben senzilles per evitar el consum de plàstics. “Com a primer pas, sempre hauríem de portar una bossa de roba o nylon a la bossa o la motxilla, per posar aquelles petites compres del dia a dia: només amb aquest petit gest, ja estalviarem molt recurs natural del nostre planeta!”, comenta la Gabi Giralt, del Servei Municipal de Consum. I ens aconsella que si volem seguir endavant en el procés de canvi d’hàbits, “cal que prioritzeu comprar productes a granel utilitzant bosses de malla o paneretes, i posant els productes a directament al cistell o bossa, evitant així les petites bosses de plàstic sense nanses”. “Sempre que pugueu, escolliu productes que no utilitzin plàstic per embolicar els aliments! Els envasos de vidre són una bona alternativa”, conclou.\nPortar sempre bosses reutilitzables és una mesura eficaç | FOTO: Pixabay\nCom a comerç o parada en qualsevol dels mercats del municipi, un primer pas és acollir-se a la campanya 'Adeu, plàstics!'. D’aquesta manera l’administració pot acompanyar aquest comerç o parada en la transició dels productes de plàstic a productes alternatius. “El principal objectiu és el de poder oferir alternatives al plàstic d’un sol ús, fent que la clientela ja es trobi alternatives quan vagi a comprar i també animar-la perquè porti cistells o bosses reutilitzables per fer el transport fins a casa”, explica la tècnica del Servei de Mercats Ariadna Corbella. “Si vols ser un comerç avançat en temes de reducció de plàstics d’un sol ús, també pots implantar sistemes de dipòsit i retorn d’envasos, sempre que sigui possible: si optes per aquesta opció i ets un comerç d’alimentació, pots demanar la bonificació del 10% en la taxa de gestió de residus municipals”, afegeix.\nOferir productes a granel és una alternativa al envasos d'un sol ús | FOTO: Pixabay\nL’Ajuntament de Vilafranca del Penedès també està immers en el procés de disminuir la utilització dels plàstics d’un sol ús de manera transversal, buscant alternatives als usos de gots o vaixella, per exemple, que s’utilitzen en els diferents Serveis de l’Ajuntament. A la festa del Xató ja fa molts anys que s’utilitzen copes de vidre i recipients de ceràmica per col·locar els aliments. D’altres accions, més novedoses, s’estan començant a aplicar des de juliol de 2018, quan el ple municipal va aprovar per unanimitat una moció presentada per Vilafranca en Comú per avançar cap a una Vilafranca lliure de plàstics.\nCopes i vaixella a la festa del Xató | FOTO: Ajuntament de Vilafranca del Penedès\n“Un dels primers passos ha estat canviar les condicions dels contractes amb proveïdors, per tal que, per exemple, les fonts d’aigua disposin de gots de paper compostable; i una altra mesura bàsica que s’ha implantat és la de substituir les ampolles de plàstic en reunions o trobades per gerres de vidre i gots”, comenten des del Servei de Medi Ambient.\nL’Ajuntament de Vilafranca, conjuntament amb la Mancomunitat Penedès-Garraf està duent a terme aquesta campanya de sensibilització que inclou no només material comunicatiu, sinó també tallers i punts informatius en diferents espais del municipi.\nPodeu consultar els actes programats de la campanya Adeu, plàstics! en el següent enllaç.\n10 juliols explorant la immensitat del vi\neReuse: promoure la reutilització i evitar el reciclatge prematur


Dimecres, 02 Març 2011 16:05\nNostàlgia dels anys 60. A falta de l'esperada generació del New Beetle, Volkswagen mostrarà al Saló de Ginebra 2011 un prototip 'retro', el Bulli Concept, basat en el T1 Camper dels anys 60.\nAquest concepte avança una possible línia de monovolums compactes ressuscitant l'emblemàtica furgoneta hippie.\nVa ser en 1950 quan Volkswagen va mostrar aquest microbus al món. En aquell temps, equipava un motor de gasolina de poc més d'un litre i 24 CV. La seva revisió del segle XXI ha estat concebuda sota les exigències actuals: el propulsor de combustible és substituït per un elèctric que rendeix 145 CV.\nAlimentat per bateries d'ió liti -ubicades al pis després del motor- mostra una autonomia de 300 quilòmetres, una velocitat màxima de 140 km/h i una acceleració de 0 a 100 km/h de 11,5 segons.\nOn més s'aprecia l'herència de la mítica furgoneta és en el disseny: amb l'emblema de Volkswagen sobredimensionat al frontal o la carrosseria bitò inspirada en el Samba Bus. A mig camí entre el retro i el futurista, el Bulli pretén marcar el camí d'una nova línia de monovolums de mida compacta.\nLes seves dimensions no ho desmenteixen: 3,99 metres de llarg, 1,75 d'ample, 1,70 d'alt i una distància entre eixos de 2,62 metres, una longitud menor que la d'un Volkswagen Golf: amb aquestes mesures sorprèn que doni cabuda a sis persones.\nEl secret del Volkswagen Bulli es troba a l'habitacle, que maximitza l'espai gràcies a una concepció minimalista: només dues files de seients, una posterior i una anterior, en disposició 3 +3. Per aconseguir afegir una tercera plaça en els seients davanters, Volkswagen projecta un espai diàfan, resultat d'eliminar la palanca de canvis en la part central. Aquesta és substituïda per una palanca situada al costat del volant a la dreta del conductor, amb dues úniques posicions: marxa endavant i marxa enrere. Després del volant trobem només el rellotge del comptaquilòmetres i, en el centre un iPad integrat que fa de consola de pantalla tàctil multifunció.\nUn altre dels seus punts forts és la modularitat. Si bé amb les sis places ocupades la capacitat de càrrega és de 370 litres, aquesta augmenta a 1.600 litres, si s'abat la fila del darrere. A més, el seient davanter central es pot abatre en cas que viatgin només dues persones.\nFont oringinal: motor terra\nProblema: bateria o regulador ...\nDiuen els entesos que els musulmans quan van veure la tranquil·la badia d’Almeria, els hi va semblar un gegantí mirall, i per això la van batejar Almería, el-mirall. I de…\tLlegir més\nEl Ripollès\t+\nDesprés del parèntesi de la temporada estival, el Trio Marcelino torna a posar-se en marxa. Aquest cop no ha faltat cap dels seus integrants: Cala (Cala, Sílvia, Ona i Pau),…\tLlegir més


El Sancris rep el Castelldefels amb l’objectiu d’ampliar la ratxa d’imbatibilitat | Canal Terrassa\nEl Sancris rep el Castelldefels amb l’objectiu d’ampliar la ratxa d’imbatibilitat\nSis partits sense perdre i dues victòries consecutives. Aquesta és la dinàmica que vol ampliar el San Cristóbal aquest diumenge, a casa, davant el Castelldefels, i que l’ha tret de la zona de descens directe. Ara bé, els d’Oliver Ballabriga saben que encara hi ha el perill dels descensos compensats i que una ensopegada els pot fer recular, altre cop, on eren.\nA banda de la qüestió estrictament numèrica, els bons resultats aporten confiança i optimisme a l’equip. El San Cristóbal ho vol aprofitar davant el Castelldefels de Miki Carrillo, onzè, i que ve de perdre l’últim partit contra el Peralada.\nEl San Cristóbal sortirà a guanyar, i més sabent que un rival directe, el Santfeliuenc, visita aquest cap de setmana el líder, L’Hospitalet.\nPer diumenge, Ballabriga només té el dubte de Júnior. El partit començarà a les 12,00h al Municipal de Ca n’Anglada. El dirigirà Alex Gómez Meneses i es transmetrà en directe per la Ràdio Muncipal de Terrassa.\nTags: CastelldefelsCP San Cristóbalfutboltercera divisióUE Castelldefels\nMiki Núñez i Lildami passen a l’última volta de votacions dels premis Enderrock\nEl Terrassa FC vol reafirmar el bon moment davant el Vilassar


Washington, Nova York i altres ciutats es blinden per evitar possibles aldarulls\nActualitzat 03/11/2020 12:13 CET\nBRIAN CAHN / ZUMA PRESS / CONTACTOPHOTO\nEls principals edificis i botigues del centre de Washington i de Nova York s'han blindat aquests dies per por que es produeixin incidents i puguin esclatar aldarulls després de les eleccions del 3 de novembre, per la qual cosa han instal·lat panells de fusta als finestrals i aparadors per evitar possibles actes vandàlics.\nEl clima de polarització en què se celebren aquests comicis, que s'han vist marcats per la pandèmia i precedits per les protestes sense precedents del moviment Black Lives Matter, i la possibilitat real que el resultat final trigui dies a saber-se han generat preocupació sobre un potencial esclat de la violència.\nLes continuades declaracions del president, Donald Trump, que animen els seus partidaris a mobilitzar-se per vigilar que no es produeixi un frau electoral, a més de les seves crítiques al vot postal i el seu rebuig a comprometre's obertament a acceptar el resultat de les urnes han provocat que hi hagi un risc real de violència en un país on la tinença d'armes és un dret que reconeix la Constitució i on, en particular, han proliferat els grups d'extremadreta.\nSegons un sondeig recent de la Universitat de Suffolk per a 'USA Today', tres de cada quatre votants pateixen per la possibilitat que hi hagi violència durant la jornada electoral, mentre que només un de cada quatre es mostra "molt confiat" que hi haurà un traspàs pacífic de poder si el demòcrata Joe Biden guanya el president Trump.\nA Washington, els edificis i botigues del voltant de la Casa Blanca han instal·lat panells als aparadors i finestres, i també està previst que s'hi instal·li una tanca que no es pugui escalar, segons la cadena CNN.\nAquesta mesura de seguretat se suma a les que ja estaven en vigor fa uns mesos a la Casa Blanca per les protestes i aldarulls que ha registrat la capital aquest any.\nNO HI HA AMENACES ESPECÍFIQUES\nNo obstant això, el director de l'Agència de Seguretat Interior de Washington, Chris Rodriguez, va assenyalar dilluns a la premsa que no hi ha "cap amenaça específica o creïble" en relació amb les eleccions.\nTot i això, han rebut sol·licituds de protestes d'alguns grups i per això el Departament de Policia de Washington es mobilitzarà plenament, va precisar Rodriguez, que va aclarir que ara com ara no s'han demanat recursos federals.\nA Nova York, el Departament de Policia va enviar la setmana passada una carta a les botigues del centre de Manhattan perquè adoptessin mesures de seguretat addicionals, segons el 'Wall Street Journal'.\nTambé en aquest cas l'alcalde, Bill de Blasio, va assegurar dilluns que no hi ha cap "amenaça específica" de potencial violència o aldarulls de cara a les eleccions però va afirmar: "Estem preparats per a qualsevol cosa".


Pau Monterde, premi Didó - Diari de Terrassa\nEl guardó es lliurarà el diumenge al Principal\nPau Monterde, director escènic / Nebridi Aróztegui\nEl Festival Didó de Música i Titelles de Terrassa lliurarà aquest diumenge el guardó al director escènic Pau Monterde per la seva trajectòria professional en aquest àmbit i, especialment, perquè va impulsar els estudis de gest i objectes a la delegació de l’Institut del Teatre quan n’era el responsable. L’acte, que tindrà lloc al Teatre Principal, clausurarà el festival d’enguany i ho farà després de l’espectacle “Les noces de Figaro”, de Mozart, de la companyia De Capo i Tactilicüa.\nA Monterde, li fa il·lusió aquest guardó local. “Tots els premis agraden, però aquest em complau perquè ve de Terrassa, que és la meva ciutat, encara que fa molts anys que la feina m’ha portat a Barcelona i a Sabadell. D’alguna manera, aquest reconeixement em satisfà perquè penso que no m’han oblidat del tot.” En fa referència perquè després de ser el director de la delegació de l’Institut del Teatre i del Centre Dramàtic del Vallès va passar a liderar el mateix càrrec acadèmic a l’Institut del Teatre de Barcelona. I en paral·lel va començar a dirigir espectacles amb els Amics de l’Òpera de Sabadell.\nEl director escènic, però, té molts records de l’etapa a Terrassa. “Va ser una època, a la dècada dels 80 i principis dels 90, de molts projectes teatrals. Vàrem aconseguir que la delegació de l’Institut del Teatre pogués impartir els estudis d’interpretació i pogués oferir tots els itineraris: text, gest, objectes, musical… Ens van costar moltíssim gest i objectes perquè Barcelona s’hi resistia i aquí es va revifar. Malauradament, ja no queda res de la delegació. Tot és a Barcelona.”\nLes joguines del titellaire\nMonterde evoca que va proposar, quan era director de l’escola de teatre, que la plaça portés el nom d’Ezequiel Vigués -Didó-, de Terrassa i reconegut professional de l’art dels titelles. La placa de ceràmica que hi ha a la xemeneia de l’espai va ser un encàrrec del mateix Institut del Teatre. De l’artista Ezequiel Vigués (amb descendents a Terrassa) s’ha escrit i publicat i els arxius de l’Institut del Teatre en conserven un ampli fons. El director en preserva també alguna anècdota. “En Didó, quan estava a París, venia bijuteria. I s’havia posat en contacte amb el meu avi de Terrassa, Pau Farnés, que era empresari tèxtil, per veure si li interessava l’article i el podia comercialitzar. Fins i tot li va enviar un mostrari de les peces, que els meus pares van guardar i amb què nosaltres jugàvem quan érem petits, sobretot quan volíem disfressar-nos.” Li sembla que encara conserven unes cartes de correspondència entre Didó i l’avi Farnés on el primer li feia avinent la proposta comercial. El director considera que les ciutats han de fer homenatges a personalitats destacades, malgrat que a vegades han hagut de desenvolupar la seva carrera artística en altres ciutats i països.\nMonterde fa tres dècades que fa el viatge de Terrassa a Sabadell i a la inversa perquè treballa com a director de les produccions líriques dels Amics de l’Òpera de Sabadell. Ara mateix està preparant l’estrena d’“El barber de Sevilla”, de Rossini, una obra amb la qual es va estrenar amb l’entitat l’any 1986 i que ha muntat des de llavors cinc vegades, més una sisena que havia fet abans en versió teatral a Terrassa. “El barber de Sevilla” pujarà a escena el 2 d’octubre i per a l’any que ve ja ha rebut l’encàrrec d’“El ratpenat”, d’Strauss. Des de la primera producció ha dirigit obres líriques consolidades i apreciades de Mozart, Rossini i Verdi. El seu somni seria muntar “Rigoletto”, de Verdi, perquè tancaria un triplet amb aquest compositor que va iniciar amb “Il trovatore” i “La traviata”. Parla de la feina motivat. “L’òpera et dóna molt aprenentatge sobre la música perquè a cada partitura hi ha un ritme i això significa emocions.” Al seu costat fa temps que hi ha el director escènic terrassenc Miquel Górriz. “Parlem el mateix llenguatge i això ho fa tot molt senzill”, expressa.\nTemes:director escènic, Festival Didó, Pau Monterde, Premi


Inaugurada la nova seu d'Interior a l'Alt Pirineu i Aran — Consell Comarcal de l'Alta Ribagorça\nEsteu aquí: Inici → Serveis web → Actualitat → Inaugurada la nova seu d'Interior a l'Alt Pirineu i Aran\nInaugurada la nova seu d'Interior a l'Alt Pirineu i Aran\nper scasanovas darrera modificació 26/06/2008 18:13\n[20-06-08] Joan Boada inaugura la nova seu i anuncia que al juliol es licitaran les obres d’ampliació del parc de Bombers de La Seu\nJoan Boada inaugura la nova seu\nEl Departament d’Interior, Relacions Institucionals i Participació lliurarà aquest estiu dos terminals de la Xarxa Rescat a tots els alcaldes de Catalunya que no tenen policia local\nEl secretari general d’Interior, Relacions Institucionals i Participació, Joan Boada, acompanyat del director dels Serveis Territorials a l'Alt Pirineu i Aran, Àngel Joval, ha inaugurat aquest matí la nova seu dels Serveis Territorials del Departament d’Interior, Relacions Institucionals i Participació a l'Alt Pirineu i Aran.\nLa nova seu es troba en una zona cèntrica de la Seu d’Urgell (Alt Urgell), concretament als baixos del carrer Comtat d'Urgell, número 10.\nJoan Boada ha explicat que "avui és un dia especial pel departament d'Interior, Relacions Institucionals i Participació per haver inaugurat la seu dels Serveis Territorials de l'Alt Pirineu i Aran perquè compleix amb un dels principals objectius de la conselleria que és portar l'acció de govern al territori per conèixer de primera mà les seves necessitats".\nDurant la inauguració de la nova seu, el secretari general ha anunciat que "a l'estiu es facilitarà de forma gratuïta a tots els ajuntaments que no tinguin policia local dos terminals de la xarxa Rescat per tal que aquests municipis puguin estar connectats a la xarxa d'emergències".\nBoada també ha avançat que durant el mes de juliol es durà a terme la licitació del futur parc de bombers de la Seu d'Urgell, que comptarà de forma permanent amb un heliport i amb la presència d'un equip del Grup de Rescat i Actuacions Especials (GRAE).\nL’objectiu d’aquesta nova seu és oferir una representació institucional a l'Alt Pirineu i Aran (la Vall d'Aran, l'Alta Ribagorça, el Pallars Jussà, el Pallars Sobirà, l'Alt Urgell i la Cerdanya) del Departament d’Interior, Relacions Institucionals i Participació i de totes les activitats que hi desenvolupa, tot acostant al territori la gestió d’algunes d’aquestes activitats i unificant en un sol espai els serveis administratius.\nS'hi presten, pel que fa a l’atenció directa al públic, tant a particulars com a institucions, els serveis corresponents a protecció civil, seguretat privada i joc i espectacles (gestions com ara la petició de permisos per a celebracions, els canvis d’emplaçaments de màquines escurabutxaques o la gestió de contractació de les empreses de seguretat privada). Al mateix temps, s'hi coordinen les actuacions territorials que es deriven de la Secretaria de Relacions Institucionals i Participació, com ara la participació ciutadana, la memòria democràtica o la promoció de la pau i els drets humans.\nProperament s’hi incorporarà una unitat de salut laboral, que tindrà cura de la prevenció de tot el personal del Departament, amb atenció especial al col·lectiu de mossos i bombers.\nA banda de representar el Departament en el seu àmbit funcional, els directors territorials han assumit totes les competències en matèria de jocs i espectacles, des d'inspeccions fins a autoritzacions d’activitats recreatives, prevenció de la violència en espectacles esportius, de seguretat privada, de protecció civil i de participació i relacions institucionals.\nOrgànicament, els nous directors, el nomenament dels quals es va publicar al mes de novembre al DOGC, depenen directament de la Secretaria General del Departament.\nÀngel Joval Roquet. Director territorial d'Alt Pirineu i Aran\nVa néixer a La Seu d'Urgell fa 53 anys i actualment resideix en aquesta mateixa localitat. És llicenciat en Ciències Matemàtiques i és professor de matemàtiques a l'Institut Joan Brudieu de la Seu d'Urgell. Durant 8 anys va ser regidor i tinent d'alcalde d'Urbanisme del consistori d'aquest municipi.


CLUB XATIC - Comerços\nBotiga Associació Obrador Xisqueta\nObrador Xisqueta és una associació sense ànim de lucre ubicada al Pallars Sobirà (Alt Pirineu). Neix al 2009 amb l’objectiu de pagar un preu just la llana de les ovelles de raça Xisqueta d’un seguit de pastors i pastores que encara conserven aquesta raça. Per aconseguir-ho es fa cicle tancat: compren, transformen i fan una venda directa de productes fets amb 100% pura llana verge.\nAquest cicle és llarg. Vol dir comprar la llana Xisqueta a 25 pastors i pastores del Pirineu; vol dir preparar-la per a ser utilitzada com a fil, napa o floca; vol dir formar un teixit artesà local que treballi la llana amb una bona tècnica, fent un producte de qualitat i amb un disseny treballat; i finalment, vol dir crear una marca, una col·lecció i preparar una campanya comercial per a donar a conèixer tot el que hi ha darrera.\nTreballem per assolir que eles diferents esglaons d’aquesta llarga cadena es coneguin. Cada peça i producte Xisqueta estan vinculats a tot el que tenen al darrera: un ofici secular, un territori natural bellíssim, una matèria prima recuperada que havia estat oblidada i substituïda en les darreres dècades i per últim, un teixit artesà local, amb talent i amb ganes de treballar amb allò que genera la mateixa terra on un viu.\nAl final és qüestió de sentit comú! Què pot ser millor que aprofitar els recursos propis, transformar-los localment i fomentar una venda directa d’un producte excel·lent en el teu propi país?! Pretenem que la compra d’un producte no es deslligui de tots aquests factors socials que fan que finalment tinguem aquesta peça a les nostres mans.\nSom 100% locals, 100% artesans!\nDescompte del 10% en llana Xisqueta filada o a granel (neta, floca o napa).\nDes de Lleida C-13\nDes de Barcelona A-2\nDes de Tarragona N-240 i C-13\nDes de Girona N-260\nEdifici El Racó - Espai mOn. C-13 km 131


Mor un excursionista de 61 anys al congost de Mont-rebei | Pallars Digital\nMor un excursionista de 61 anys al congost de Mont-rebei\nper Redacció, 11 de juny de 2019 a les 09:41 |\nUn excursionista de 61 anys ha mort al congost de Mont-rebei aquest passat diumenge mentre estava fent senderisme per la zona. Segons han informat els Bombers de la Generalitat, l'home ha perdut la vida en un sender del congost i no s'ha pogut fer res per salvar-li tot i les atencions mèdiques rebudes.\nDurant l'operatiu s'han activat ambulàncies i també un helicòpter de la base d'Osca. L'home, que responia a les inicials, E.J.V, era veí de Barcelona. Tot apunta que la mort ha estat per causes naturals.\nSaturació al congost\nLa mort del senderista ha succeït en un cap de setmana on novament el congost de Mont-rebei s’ha omplert de turistes que han aprofitat el cap de setmana llarg per visitar aquest paratge natural. Molts usuaris i veïns de la zona se n’han fet ressò a través de les xarxes socials, on han aprofitat per exigir solucions a la massificació.\nNova temporada i el problema persisteix. Accés al congost per la Masieta convertit en embut, no hi passen dos cotxes... fins quan? #santestevedelasarga #congostdemontrebei pic.twitter.com/IWGWyIXC9i\n— Joan Gil 🎗 (@joangilbernier) 9 de juny de 2019\nLi aixequen acta per fer volar un dron sense autorització a Mont-rebei\nNou rescat d’una senderista lesionada al turmell a Mont-rebei\nEls Bombers rescaten una excursionista ferida a Mont-rebei\nSuccessos, turisme, massificació, excursionisme, senderisme, Mont-Rebei, excursionista, mort


48.000 inscrits en la 32a Cursa El Corte Inglés\nUn ampli grup d'empleats d'El Corte Inglés, Guàrdia Urbana, personal de l'Àrea d'Esports i Circulació de l'Ajuntament de Barcelona, de la Federació Catalana d'Atletisme, de la Creu Vermella i de Voluntaris 2000 garantiran el bon funcionament durant els gairebé 11 quilòmetres de recorregut de la prova.\nCom cada any, els participants que finalitzin la carrera rebran un diploma nominatiu que acreditarà la seva participació en la prova i especificarà el temps aconseguit, el lloc obtingut en la classificació general i la classificació segons el seu grup d'edat.\nEls atletes que corrin amb xip accediran a la seva classificació a la pàgina web de la carrera (www. cursaelcorteingles.cat) sota el control i supervisió de ChampionChip\nPer assegurar la qualitat del servei en la inscripció on-line, l'organització de la prova tancarà el termini d'inscripció en Internet tres dies abans de la celebració de la carrera així que demà dijous, 27 de maig, a les 24.00 hores serà l'últim dia per inscriure's on-line.\nEls corredors amb xip poden inscriure's presencialment en tots els stands d'inscripció fins al divendres 28 de maig, a les 22.00 hores.\nPer a la resta de participants, el període d'inscripció finalitza el dia abans de la carrera, dissabte 29 de maig, a les 22.00 hores.


Cardona Torres, Joan –des Pou– (Sant Antoni de Portmany 1948) LIT Llicenciat en psicologia i en filologia hispànica per la Universitat de Barcelona. Va ser director de l’Escola Blat . Catedràtic de llengua i literatura espanyoles, va exercir com a professor, entre altres destinacions, a l’Institut Isidor Macabich, on es jubilà. Ha escrit relats per a representacions i per a il·lustracions destinats al món infantil, dels quals, en col·laboració amb Anneliese Witt i la seua escola Infantart , se n’ha publicat un recull titulat La carpeta de l’infant Renart (1995), on totes les faules estan ambientades a Formentera. El 2014 guanyà el Premi Baladre amb les narracions El vencill del carnisser, que l’any següent li publicà l’Institut d’Estudis Eivissencs. [NRB]


especialitzada: aquesta és la bicicleta de carrera més ràpida que hem fet mai - En Bicicleta\nLa mateixa setmana, Cannondale presenta la bicicleta de carretera més ràpida que mai ha estat realitzada, els focs especialitzats de nou amb la seva última incorporació, la Venge.\nTé un cost de 12.500 dòlars, per tant, la nova Vengeça especialitzada millor hauria de ser ràpid. I el ciclista californià no és tímid de dir només això, anomenant la seva última bicicleta 'la nova forma de velocitat'.\nAnunciada aquesta setmana, la Venge avança bicicletes de cursa per carretera construïdes a propòsit Especialitzades amb retocs aerodinàmics, estalvi de pes i un nou habitacle. El resultat, segons Specialized, és la bicicleta de carretera més ràpida que hagi rodat mai de les seves instal·lacions.\nPerò potser el més sorprenent, aquest és el segon gran fabricant de bicicletes que ofereix aquesta setmana la 'bicicleta de carretera més ràpida'. Tant Cannondale com Specialized presenten modificacions similars que augmenten la velocitat.\nCannondale reclama 'la bicicleta de carretera més ràpida' que és legal d'UCI\nCannondale afirma que el seu SystemSix, construït a partir de les rodes cap amunt, pot fer que qualsevol sigui més ràpid amb dos pedals. Llegeix més…\nVengeça especialitzada en S-Works\nSet anys després que la marca presentés per primera vegada el model Venge, Specialized presenta la darrera iteració. Les seves actualitzacions de rendiment es basen en el seu predecessor Venge ViAS. La primera entre les millores de les bicis és l’aerodinàmica. Segons Specialized, Venge és el resultat de nous 'algorismes d'optimització' que perfeccionaven la forma de cada tub i detall.\nUna part d'aquest disseny 'perfectament ajustat' és la configuració només per a discos. D’aquesta manera es pot obtenir un mínim joc entre la forquilla i la roda, i la roda i el bastidor.\nDesprés de que les característiques físiques de les bicicletes es van concretar, Specialized va començar a afaitar qualsevol pes addicional que portava el ViAS. En total, la marca va dir que va tallar 460 grams - 265 del bastidor / forquilla, 107 van fora de la cabina i la resta del seient i de les 'peces petites'.\nA més, la Venge va rebre una nova cabina de conducció amb canvi de Shimano Dura-Ace Di2 dirigit internament. Segons les especialitzacions, les barres són 'més ràpides, més lleugeres i més dures', i preparen ajustaments ràpids. Per tant, és tan senzill com una tija de barra d’una sola peça, però més regulable.\nesquí vesteixen dones\nUna altra bicicleta de carretera més ràpida?\nHi ha un milió de coses que entren en velocitat i rendiment d’una moto. I, per descomptat, el motorista és la gran variable. Però, si bé les afirmacions de la especialitat sobre la venjança són impressionants, també recorden estranyament les afirmacions de Cannondales sobre el SystemSix a principis d'aquesta setmana.\nEls especialistes que ofereixen també han rebut premis de marca com la 'bicicleta de carretera més ràpida de sempre'. Tant ella com Cannondale van destacar les actualitzacions clau per fer una còpia de seguretat de la reclamació.\nMartell especialitzat en la seva aerodinàmica millorada: “Per què creus que tenim el nostre propi Túnel Win i el lema Aero is Everything? Vivim i respirem aero perquè sabem que l’optimització aerodinàmica és el millor que podem fer per fer-vos més ràpids ”.\nCannondale també ho va fer: 'L'arrossegament aerodinàmic és la força de resistència única més gran que els pilots han de superar ... SystemSix proporciona més velocitat, a més motoristes i més del temps'.\nEspecialitzat construït només en disc Venge. Igual que va fer Cannondale. Però Specialized va dissenyar un habitacle modular i aero, mentre que Cannondale va construir el sistema KNØT SystemBar d'una sola peça.\nLes dues motos funcionen grups, engranatges i comptadors de potència integrats gairebé idèntics. I el més important, ambdues marques asseguren tenir la bicicleta més ràpida –totes les forces externes iguals– a la carretera actual.\nAleshores, quin és el més ràpid? Bé, anava a tirar endavant i dir: 'Per això tenim curses'. Perquè no importa el que facin els enginyers a la bicicleta, no canvia la variable més gran a velocitat: el motorista.


El PP aprova el Codi de Bones Pràctiques per evitar la corrupció\nEl PP ha aprovat el Codi de Bones Pràctiques, una eina d'ús intern que vol regular les normes que han de regir la recepció de regals per part d'empreses i particulars als càrrecs del partit i els mètodes de contractació de serveis externs. El codi s'ha elaborat després de l'enrenou generat pel "cas Gürtel". També s'ha creat la figura de "l'auditor de pràctiques internes" per vetllar pel compliment del nou codi ètic. L'exministre de Sanitat i expresident del Consell d'Estat José Manuel Romay Beccaria ostentarà aquest càrrec.\n21/12/2009 - 14.58 Actualitzat 21/12/2009 - 15.33\nJosé Manuel Romay Beccaria i Mariano Rajoy en una imatge d'arxiu\nEl "codi de bones pràctiques" aprovat per la direcció del PP compromet tots els càrrecs electes, els militants que exerceixin càrrecs públics, els responsables polítics i també els treballadors del partit. Entre altres novetats, el nou codi ètic obligarà tots els membres del partit que tinguin alguna responsabilitat a firmar una carta de compromís, una declaració jurada que es formalitzarà abans d'accedir a un càrrec. Així mateix, hauran de posar el seu càrrec a disposició del partit quan així ho demani el Comitè de Drets i Garanties. A més, els càrrecs del PP hauran de presentar davant la direcció del partit una declaració de béns i estaran obligats a comunicar qualsevol investigació jurisdiccional que sigui oberta contra ells.\nLes Corts Valencianes aproven la publicació oficial de béns i activitats dels diputats\nEl ple de les Corts Valencianes ha aprovat per unanimitat una reforma puntual del Reglament de la Cambra, que permetrà publicar les declaracions de béns i activitats dels diputats al Butlletí Oficial de les Corts (BOCV). La proposta, plantejada pel grup popular i debatuda pel procediment de lectura única, suposa reformar l'article 21.4 del reglament.\nLes Corts celebraran dimecres una reunió de la Mesa i la Junta de Portaveus, en la qual s'aprovarà que aquesta publicació es realitzi a partir del febrer, un cop s'iniciï el proper període de sessions. El portaveu del PP, Rafael Blasco, ha assegurat que aquesta iniciativa suposa una "contribució ineludible per a la transparència", i ha defensat la seva tramitació per lectura única per considerar que és la manera "més ràpida" de donar resposta la transparència que exigeix l'opinió pública.\nEls grups de l'oposició han donat suport a la proposta però l'han considerada "insuficient" perquè no se'ls ha permès presentar esmenes per millorar-la, i han assegurat que l'únic que pretenen els populars és "tapar" el "cas Gürtel".


Ajuntament de les Borges del Camp - Els Reis tornen puntuals a la seva cita anual amb les Borges del Camp\nEls Reis tornen puntuals a la seva cita anual amb les Borges del Camp\nEls Reis Mags de l’Orient van tornar puntuals a la seva cita amb les Borges del Camp i ho van fer, novament, arribant en tren a l’estació borgenca que els va preparar una rebuda digna de ses majestats.\nLa comitiva reial, formada pels tres mags, Melcior, Gaspar i Baltasar i per una nombrosa formació de patges i acompanyants va ser vista en primer lloc a Reus, on ja havien fet visita, i acte seguit, van arribar a les Borges, on tres carrosses i altres camionetes carregades de regals els van conduir fins a l’església on es va fer l’acte oficial de benvinguda. Entremig, molts caramels, alguns plors, un ramat d’ovelles que també va sumar-se a la comitiva, la batucada dels Batukamp i un màping projectat amb tot luxe de colors sobre la façana de l’església. I gent, molta gent per acollir a tan insignes visitants que, novament, van venir carregats d’il·lusió, joguines i bons desitjos.\nJa a l’interior de l’església, els tres mags i la seva comitiva van ser rebuts per l’alcalde de les Borges, Joaquim Calatayud, qui els va lliurar la clau de totes les cases del poble perquè els reis poguessin entrar a dipositar joguines i també, tot i que en poca quantitat, alguns sacs de carbó. L’alcalde va agrair als tres reis la seva visita a les Borges i va desitjar a tothom salut i felicitat. Per la seva part, els assistents a l’acte van acollir amb aplaudiments la petició que l’alcalde va fer als tres reis en el sentit que ben aviat siguin alliberats els homes i les dones que segueixen empressonats o a l’exili, lluny de les seves famílies i dels seus éssers estimats.\nActe seguit, els tres reis, amb l’ajut de patges i acompanyants, van lliurar les primeres joguines a nens i nenes que, nerviosos, van anar ràpidament cap a casa i a dormir d’hora ja que, com és sabut, els reis volen que petits i grans siguin al llit quan ells i els seus patges passen, casa per casa, per deixar-hi els seus presents. Sigui com sigui, els reis van assegurar, abans de marxar, que l’any vinent tornaran a aquest poble que tan bé els acull cada any.\nMúsica per començar el 2019\nL’arribada dels Reis Mags ha sigut el darrer dels actes del cicle festiu nadalenc, però dos dies abans de la cavalcada, el dijous 3, l’església de l’Assumpta de les Borges va acollir el concert La Meva Terra, amb peces del compositor anglès afincat al Baix Camp Howard Blake i amb la veu de l’actor Jaume Comas, que hi va posar la narració. El concert també va comptar amb el Liverpool String Quartet, amb la soprano Ana Puche i amb la flauta de Nèlia Sanxis.\nAquest concert va ser el primer d’un cicle de tres actuacions que ha portat els seus intèrprets a les Borges, la Selva del Camp i Montblanc. Aquesta activitat té el suport de Comaigua, la Diputació de Tarragona, la Generalitat i els respectius ajuntaments.\nSant Antoni ben aprop\nLes regidories de Festes, Cultura i Joventut, i per extensió l’Ajuntament de les Borges, volen agrair novament el suport rebut per part de les entitats i les persones que han fet possible aquest cicle festiu de Nadal, Cap d’Any i Reis, que va iniciar-se amb diversos actes solidaris amb la Marató de TV3, va seguir amb la tradició més nadalenca del Pessebre a Gallicant i el tió multitudinari, amb els Pastorets, l’Home dels Nassos i la Festa de Cap d’Any i amb l’arribada dels tres mags. Ara, entitats i Ajuntament ja treballen en la festa major d’hivern de Sant Antoni, la festa que relliga les Borges amb el seu passat més pagès, agrícola i tradicional.\nDilluns, 07 Gener 2019 09:23\nMés en aquesta categoria: « El duet Terra omple el Centre Cultural Serè en el primer acte de la Festa Major de Sant Antoni\tCalendari de pagaments de tributs »


Restaurant Palo Cortao: regust andalús a Barcelona\nPalo Cortao: amb regust andalús\nMiquel Espinet i Eulogi Bordas Foto: M.E. / E.B. Barcelona. Divendres, 17 de març de 2017\n3 minuts Diu el costum que al nord de la península es cuina, al centre es rosteix i al sud es fregeix. D'alguna manera continua sent així, però el mestissatge gastronòmic és avui tendència i sens dubte la proposta d'avui és una mostra d'això. Es tracta d'un restaurant fundat per 4 andalusos, que barreja a la carta l'esperit del sud amb tocs dels corrents gastronòmics globals que millor funcionen a Barcelona. La fórmula funciona, sempre està ple!\nEl Palo Cortao -nom que ve del vi amb el mateix nom, de color caoba, aroma encarcarada i paladar sec, podríem dir que entre un amontillado i un olorós i que només es produeix a Jerez- és un lloc molt reeixit, que satisfà turistes i locals, homes i dones i tant aquells que volen una cosa contundent com els que volen menjar sa o lleuger. Tot, sota el prisma andalús, amb bons fregits, que no fritades.\nEstà situat al Poble Sec, zona de la ciutat que va deixar de ser fosca fa ja uns anys, i on ara abunden interessants locals, tots tan petits com propositius gastronòmicament parlant. Local reduït, amb capacitat per a 35 persona, encara que gairebé 10 d'ells a la barra. S'hi menja sense estovalles, sobre fusta, amb notable incomoditat. El servei és com l'origen dels socis: molt 'salao' i somrient. El conjunt és reeixit, informal, bulliciós i atractiu per a la gent jove, grups i algun gurmet que no busqui complicacions.\nPlats senzills, servits amb moixaina, afecte i que aconsegueixen ser fotogènics. Tots al mateix nivell, aquest que satisfà en el moment però que la memòria no reté. Comencem amb uns "Llardons de Cadis a l'estil de Casa Manteca", finíssimes làmines de cansalada viada de porc cuites amb llard i adobades amb un lleuger punt de llimona. Continuem amb una "Amanida russa Soleá", amb una suau maionesa, de gust i textura, i amb les verdures ben cruixents i tallades en petits trossos. Fantàstics aperitius per anar obrint boca amb una copa de vi.\nLlardons de Cadis a l'estil de Casa Manteca\nAmanida russa Soleá\nObrim la secció d'entrants amb un prescindible "Steak tartar amb vodka i tàperes", encara que tallat a mà, ens van faltar uns talls més fins i un amaniment més alegre. Això sí, els "calamars a l'andalusa amb maionesa de tinta" eren molt bons: calamar tendre, fregit cruixent i la maionesa acompanyava a la perfecció.\nSteak tartar amb vodka i tàperes\nCalamars a l'andalusa amb maionesa de tinta\nEntrem als principals amb un "taco de peix espasa amb crema d'escopinyes i freses", fins i tot estant bo i ben executat, no ens va emocionar. Seguim amb un "pop a la brasa amb puré d'apionabo", impecablement lacat i amb aquest punt cruixent de la pell.\n'Taco' de peix espasa amb crema d'escopinyes i ous de peix\nPop a la brasa amb puré d''apionabo'\nPugem el nivell amb un "arròs de la casa" al punt i molt gustós (fixeu-vos en el color que té a la foto), en aquesta ocasió acompanyat d'ànec i anguila. Finalment, tastem la "Cua de vedella", ja desossada i modelada amb la mateixa salsa gelatinosa del guisat. Paga la pena.\nArròs de la casa\nPer a l'àmbit dolç ens decantem pel "flam de llet de coco i llet condesada", lleuger i perfumat amb llimona. Ideal per finalitzar el sopar.\nFlam de llet de coco i llet condesada\nEl Palo Cortao és gastronomia bàsica portada a nivell pro. Simpàtic de menjar, divertit de compartir, barat de pagar. Si vius lluny potser no valgui la pena el desplaçament, però si vas per la zona no dubtis a provar-ho, perquè et deixarà satisfet, i et deixarà també amb pasta a la butxaca per prendre una copa en un dels locals del voltant. ¡Olé tu arte Palo Cortao!\nPer persona: 5-7 platets a compartir i 1 copa de vi\nOn és el Palo Cortao?\nAdreça: Carrer Nou de la Rambla, 146, 08004 Barcelona\nTelèfon: 931 88 90 67\nHorari: dimarts a diumenge (20h a 1h), dilluns tancat\nWeb: http://www.palocortao.es/\tEstrelles Miguelín


Duanina Homestay Lombok Indonèsia - Ofertes d'hotels amb els MILLORS DESCOMPTES EN LÍNIA\njalan bintang laut, Gili Trawangan, Lombok, Indonèsia, 83352 - Veure al mapa\nTé alguna pregunta per a duanina homestay?\nMés informació sobre duanina homestay\nSi busques un allotjament ben situat a Lombok, no busqui més, el Duanina Homestay és el lloc ideal. A 35 km de l'emoció de la ciutat, aquest hotel de 1-estrelles gaudeix d'una excelent situació i permet accès a les millors atraccions de la ciutat. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nAmb una oferta de serveis hotelers superior i ampla gama d'entreteniment, Duanina Homestay és compromet a que la seva estada sigui el més còmoda possible. Les carecterístiques més important de l'hotel inclouen Wi-Fi gratuït en totes les habitacions, recepció 24 hores, Zones públiques amb Wi-Fi, visites turístiques, servei de bugaderia.\nGaudiu de les comoditats d'alta gama com ara aire condicionat, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Duanina Homestay és una elecció inteligents per a viatgers a Lombok, i ofereix una estada relaxant i sense molèsties.\nTemple Batu Bolong - 18,07 km\nParc Narmada - 27,04 km\nBuceig a Shark Point - 1,4 km\nAplec Musulmà Majelis Taklim Nurul Yaqin - 4,86 km\nPort Bangsal - 8,4 km


Rubí acull dissabte la XX edició de la Festa de Sant Cristòfol\nCultura | 3 de juliol de 2019\nEls Amics dels Automòbils organitzen, un any més, la Festa de Sant Cristòfol, que enguany arriba a la seva vintena edició. Es tracta de la festa anual de l’entitat, que se celebra entre el 6 i 7 de juliol a Rubí.\nDissabte a la plaça del Doctor Guardiet arrencarà la festa a partir de les 15 hores amb una exposició de cotxes clàssics. A les 17 hores tindrà lloc la inauguració oficial i una hora maés tard, tots els cotxes sortiran en comitiva per recollir els abanderats que arribarà a l’església de Sant Pere al voltant de les 19 hores per assistir a la missa en honor a Sant Cristòfol.\nEl diumenge, a partir de les 10 hores, hi haurà una nova concentració de cotxes al Centre Cívic de Can Fatjó i a les 10.30 hores està previst un esmorzar pels assistents a la trobada. A partir de les 13 hores, hi haurà una cercavila amb els cotxes clàssics pels carrers de Rubí fins a l’església de Sant Pere, on tindrà lloc la benedicció dels vehicles i el lliurament de medalles. La festa finalitzarà amb el dinar a les 14.30 hores.\nLa propera activitat de l’Associació d’Amics dels Automòbils Antics serà el 13 de juliol, amb una nova edició del Ral·li Clàssic Sant Cristòfol, una altra de les activitats anuals destacades de l’entitat.\nImatge de la festa de Sant Cristòfol del 2018. / Arxiu-Iban Coca\nAugmenta el nombre de persones en tractament per consum de drogues a Rubí\nUna butlleta de la Bonoloto premiada amb 78.412 € ha estat validada a Rubí\nRubí Sense Abocadors denuncia nous abocaments il·legals a l'extractiva 9\nL’Ajuntament farà servir els dos cognoms de les persones en totes les comunicacions institucionals


(S'ha redirigit des de: Illano)\n43° 20′ 00″ N, 6° 51′ 51″ O / 43.3334286°N,6.8642926°O / 43.3334286; -6.8642926\nLeandro López Fernández\nDel segle XIX, cal destacar la desamortització de Mendizábal, en la qual es van vendre els béns de l'església. A part d'aquesta circumstància històrica, el conceyu d'Eilao es manté sense grans canvis o convulsions en les seves estructures socioeconòmiques i administratives.\nEn el segle XX, només mereix destacar la construcció del salt de Doiras per part d'Electra del Viesgo en 1929-1933. Serà el primer de la ruta del kilovat del Navia. Les seves obres provoquen un augment demogràfic però a partir dels setanta hi ha un brutal èxode rural que va empobrir el municipi, ja que no va aconseguir les expectatives d'ocupació que s'esperava.\nLa xarxa hidrogràfica està marcada pel Navia que la travessa de sud a aquest. Els seus afluents més importants són el Cartelo, Entrerríos, El Pato, i el Ciyúa. L'aigua en aquest conceyu és un factor de producció essencial, quedant embassat a Doiras. El seu paisatge és un dels menys deteriorats en relació amb els conceyu veïns, tal vegada per la seva falta d'indústria i la seva baixa demografia. Ha tingut un gran factor de deforestación degut en part als seus sòls febles i poc consistents tenint com a conseqüència una gran quantitat de matorral, encara que encara és possible albirar bedolls, roures, sureres i avellaners.\n↑ Expedient amb els topònims oficials d'Eilao\nA Wikimedia Commons hi ha contingut multimèdia relatiu a:Eilao\nObtingut de «https://ca.wikipedia.org/w/index.php?title=Eilao&oldid=21919610»


“En totes les famílies hi ha hagut algú que no ha estat del tot honest” - Setmanari l'Ebre\n“En totes les famílies hi ha hagut algú que no ha estat del tot honest”\nMaria Carme Roca guanyadora del premi Prudenci Bertrana 2018 amb la novel·la ‘El far’\nDimecres, 19 de desembre de 2018 a les 07:45h\nMaria Carme Roca en una visita a l’Illa de Buda | cedida\nUn lloc inhòspit com l'illa de Buda -a la desembocadura del riu Ebre- és un bon teló de fons per a ambientar-hi una història d'amor, intriga i secrets familiars.\nAixò és el que ha fet l'escriptora Maria Carme Roca (Barcelona, 1955) amb la novel·la El Far, guanyadora del Premi Prudenci Bertrana 2018.\nAl voltant del mític far de Buda -aixecat el 1864 i engolit per l'aigua el 1961- Roca reconstruïx els darrers cent anys de la família Vidal. I quina família no té secrets?\nPregunta: Què en recorda de la primera vegada que va entrar a l'illa de Buda?\nResposta: Ja fa molts anys d'això. Va ser en una visita més aviat furtiva amb una amiga de la Ràpita que estudiava amb mi a Barcelona, hi vam entrar a través del banc de sorra que hi ha al final de la gola de Migjorn. Ara està completament prohibit fer-ho. Vaig quedar impactada.\nR: Aquell lloc tenia una aura de misteri, potser per l'isolament, aquella sensació d'estar a mercè de la fúria de la mar. Els calaixos, els canyissars, i la història del far, sobretot el far que mai vaig poder veure, perquè quan hi vaig anar ja feia temps que era sota l'aigua.\nP: Virginia Woolf, Jules Verne o, fins i tot, Albert Sánchez Piñol han ambientat els seus llibres en un far.\nR: L'isolament que els rodeja, converteix aquestes llanternes gegants en fàbriques de somnis sobre mars revoltats, naufragis i heroïcitats. Poca broma, fins a la mecanització dels anys seixanta, la feina de farer no va ser gens fàcil.\nP: Ideal per a ambientar-hi una novel·la, doncs?\nR: Ara, el Delta, l'illa de Buda i el seu far poden formar part d'una postal paradisíaca, però si mirem la història, aquest ha estat també un racó duríssim per viure-hi. Això el fa molt atractiu per a una novel·la, un espai perfecte per construir un relat en el qual es barregen fets reals -sobretot personatges i històries de la guerra civil i els anys cinquanta del segle XX, quan el far de Buda ja agonitzava- amb les vicissituds i els secrets d'una saga familiar.\nP: Quina família no té secrets?\nR: La generació dels meus avis, també la dels pares, va créixer en un context ple de convencions, condicionada “pel que diran”, per la por de les represàlies. La gent callava i quan d'un tema no se'n volia parlar, no se'n parlava. Això ha fet que molts secrets hagen romàs amagats, perquè en totes les famílies hi ha hagut algú que no ha estat del tot honest o que ha estat un peça o que té alguna cosa que prefereix no explicar.\nP: Aquest és, precisament, el motor de la seua novel·la.\nR: La celebració de l'aniversari dels cent anys del vell Vidal és l'excusa per obrir caixes i recuperar fotografies antigues. Entre les imatges en blanc i negre, la neta descobreix un detall -una mirada entre dos avantpassats- que la fa sospitar. Estirant d'aquest fil descobreix per què, massa vegades, relacions familiars són com un vesper.\nP: En les famílies passa com en el mar, que sempre retorna la brutícia que s'hi aboca.\nR: Potser hauran de passar dues o tres generacions, però els secrets tard o d'hora acaben aflorant.\nP: També afloren els problemes mal resolts de la Guerra Civil.\nR: No volia escriure sobre la Guerra Civil, però com que forma part del context en el qual van viure alguns dels personatges del llibre, és un dels temes que hi apareix. A més, durant el conflicte, el far de Buda va cremar. Els republicans hi van calar foc per evitar que els nacionals el tinguessen com a punt de referència a la costa de l'Ebre.\nP: Com s'ha documentat?\nR: Sóc historiadora i estic habituada a consultar llibres i arxius per documentar les novel·les. He llegit força sobre el Delta, l'illa de Buda i el far. La preparació d'aquest llibre també m'ha servit d'excusa per perdre'm pel Delta, per visitar Buda amb el Guillermo Borés, que és el copropietari de l'illa juntament amb la Generalitat de Catalunya. També he conegut els hereus de l'últim farer i he parlat amb la gent que viu de prop la regressió i els problemes mediambientals que posen en perill el futur de la desembocadura de l'Ebre. I mentre faig recerca, també començo a imaginar els personatges. En les meves novel·les sempre jugo a dues bandes: d'una banda el pòsit de la veritat -aquí es fa notar que soc historiadora-, però de l'altra una ficció amb un argument que tinga força.\nP: Aquesta és una novel·la en la qual, fins i tot, hi parlen els morts. Per què els ha donat veu?\nR: És un mecanisme narratiu que m'ha funcionat bé. Em volia allunyar de res que fos paranormal, però a la vegada m'interessava que els morts també donessen la seua opinió sobre els secrets familiars. És una estratègia que m'ha servit per avançar al lector alguns detalls que els personatges de la novel·la encara no saben.\nP: Amb poques setmanes El far s'ha situat al capdamunt de les llistes de llibres més venuts. Ja ha tingut feedback dels lectors?\nR: Més d'un lector m'ha escrit per demanar-me informació per arribar a l'illa de Buda, i molts es pensen que és tan fàcil com anar a la plaça Catalunya de Barcelona. És un espai curiós, encara per descobrir al gran públic, però és clar, l'accés hi està restringit.


Ja fa quinze dies que va segrestar Anna i Olivia en comptes de tornar-les a la seva mare\nper Eric Mendo 12/05/2021 10:10h\nJa fa quinze dies que Tomás Antonio Gimeno va desaparèixer al costat de les seves dues filles, Anna i Olivia, sense que se'ls hagi tornat a veure des de llavors. L'home va segrestar les petites després de passar el dia amb elles: no les va retornar a la seva mare com estava previst i, des de llavors, les autoritats estan removent cel i terra per trobar-les.\nEl cas ha guanyat una gran notorietat pública per l'edat de les dues nenes, de només 1 i 6 anys, i tant la família de les petites com les autoritats estan intentant aportar la màxima informació possible perquè se les trobi com més aviat millor.\nEls indicis que hi ha fins a la data indiquen que les nenes podrien estar bé, alienes a tot el que està passant al seu voltant durant aquestes setmanes, de manera que una de les principals vies de suport que té la família per trobar-les és difondre imatges d'elles i del pare perquè sigui més fàcil que algú els reconegui pel carrer.\nFa uns dies, una dona de Cadis va alertar les autoritats que podria haver vist les dues nenes al costat del seu pare en una platja, gràcies al fet que es va difondre a la televisió un vídeo de les dues nenes jugant juntes. Ara són imatges del pare, Tomás, les que han vist la llum, perquè la ciutadania també pugui reconèixer la seva cara si se'l troben pel carrer.\nEn aquestes imatges, que va recollir el programa 'Viva la vida' durant la tarda de diumenge, es pot veure perfectament Tomás Antonio Gimeno en una actitud amigable i exercint d'entrevistador amb una noia anònima, a la qual se li ha pixelat la cara. Al vídeo, tant Tomàs com la noia es fan preguntes d'allò més íntimes i personals, i l'home fins i tot arriba a robar un petó a la jove, gest al qual ella respon amb un senzill cop de mà, amb un to amigable, i la pregunta, entre rialles: «Què fas?».\nEn les imatges, en primer lloc, el pare de les nenes agafa el micròfon i, amb un paper a la mà, pregunta a la jove què és el més important en la seva vida. La jove, sense dubtar-ho, assegura que la seva filla és el més important per a ella, però abans que pugui seguir responent a la pregunta, Tomàs li roba un petó entre rialles, interrompent-la i demanant-li després perdó per fer-ho. Ella respon, com apuntàvem, amb un cop amb la mà fluix i, entre rialles, deixa caure un «què fas?», mentre ell riu mirant a càmera.\nTot seguit és ella qui té el micròfon a la mà i pregunta a Tomás si podria anar-se'n al llit amb una dona a qui no coneix de res i amb qui ni tan sols ha creuat una paraula. Ell respon que «depèn», i assegura que podria fer-ho «si està molt bona», està «neteta» i «no és una ionqui». El vídeo acaba amb la jove responent que «ella no podria» fer una cosa així.\nTomás va agredir la parella de la seva exdona\nEl programa també es va fer ressò de la informació coneguda aquest cap de setmana sobre l'altercat que van tenir Tomás i la nova parella de la seva exdona, un home de 60 anys, propietari de l'empresa on precisament treballa Beatriz, la mare d'Anna i Olivia.\nSegons s'explica, el pare de les nenes no veia amb bons ulls aquesta relació i va arribar a dir que no volia que aquest «vell» estigués amb elles. Fa uns mesos la tensió va anar a més quan el pare de les nenes anava en el seu cotxe amb una de les petites, Anna, moment en què va coincidir amb la seva exdona i la seva nova parella en un aparcament.\nQuan Beatriz, la mare de les nenes, i la seva parella van baixar del cotxe, Tomás va fer el mateix i es va dirigir a ells, i sense dir res, va començar a colpejar l'home mentre ella demanava auxili. Tot i que la mare no va denunciar Tomás per aquesta agressió, la Guàrdia Civil, que va ser alertada després dels fets, la va investigar d'ofici.\nDe moment, la policia continuarà treballant intensament i recopilant informació que els acosti al parador de Tomás i les petites, a qui la família confia trobar en bon estat de salut. Fins ara, diverses pistes donaven lloc a l'esperança i feien pensar que Anna i Olivia estan bé. Ara, hi ha certa preocupació al respecte després que Ana Rosa Quintana difongués en directe noves pistes sobre el comportament de Tomás.


30 joves participen a "Aventura a Bilbao", dins el programa Estiu Jove 2018 organitzat per l'Institut de la Joventut de Menorca\nEl passat diumenge matí va sortir de l'aeroport de Menorca l'avió amb els 30 participants a l'Aventura a Bilbao. Acompanyats per monitores menorquines, van partir rumb a Derio, una població a pocs quilòmetres de Bilbao en la qual hi ha l'alberg Mañarikua, on estaran allotjats durant tota la setmana.\nEl grup de joves gaudirà d'una intensa setmana de convivència i d'activitats esportives i d’aventura com orientació a la muntanya, senderisme a parcs naturals, escalada, tir amb arc, surf de rem (paddel surf), pàdel. També realitzaran visites culturals a Bilbao i Sant Sebastià.\nMaó, 2 de juliol de 2018


Seth Schachner: "Android hauria ajudat Nokia"\nL'analista Seth Schachner respon des dels EUA als perquès de la caiguda dels pioners.\nCom han arribat a caure Nokia, Ericsson i Motorola, antics líders?\nHi han incidit circumstàncies particulars en cadascun dels casos. I caldria afegir-hi també BlackBerry, que està en venda des de fa unes setmanes. L'auge de l'iPhone i d'Android ha influït en el seu declivi, igual que la falta d'un mercat d'aplicacions potents en aquestes plataformes, que ha jugat un paper central.\n¿A Nokia li hauria anat millor amb Android?\nÉs difícil de predir, però segurament si Nokia hagués adoptat Android des del principi hauria anat millor. Ara bé, no n'hi ha prou. A Samsung li va molt bé, però no pots dir que sigui només perquè fa servir Android, perquè també fa telèfons amb Windows Phone, com Nokia, i fins i tot està desenvolupant amb Mozilla i Telefónica un nou sistema operatiu: Firefox OS.\nQuè ha de fer ara Microsoft amb Nokia?\nMicrosoft té una capacitat impressionant per oferir serveis multiplataforma, tots basats en el núvol. Amb la compra de Nokia haurien d'explotar més aquestes potencialitats i començar a diversificar els serveis que ofereixen.\nQuin és el problema més urgent?\nEl problema que tenen ara és que no tenen gaire densitat d'aplicacions al seu mercat. Ara els toca invertir en desenvolupadors per nodrir-lo, perquè les aplicacions s'han convertit en un dels primers factors dels clients a l'hora de comprar un telèfon mòbil.


La farmàcia comunitària aprofundeix coneixements en el Pla de Salut - Blog COFBBlog COFB\nEstàs aquí: Inici > Món col·legial > La farmàcia comunitària aprofundeix coneixements en el Pla de Salut\nEl Pla de Salut 2011-2015 és el document estratègic que articula la reforma del sistema sanitari català per donar resposta a les noves necessitats socials del país, estableix els objectius de salut i concreta les accions prioritàries a dur a terme per afrontar les necessitats detectades, com ara l’envelliment de la població i els hàbits de vida poc saludables que comporten l’aparició de malalties com la diabetis, el càncer, la insuficiència cardíaca i respiratòria i la resta de malalties cròniques més comunes. Les línies estratègiques d’aquest pla inclouen la implicació del farmacèutic en aquelles funcions assistencials que es poden fer des de la farmàcia i que tenen a veure amb les patologies i els tipus de malalts que les presenten.\nAmb l’objectiu de revisar i aprofundir en el coneixement dels principals grups estratègics del Pla i formar els farmacèutics per millorar el desenvolupament de l’atenció farmacèutica i la intervenció pràctica assistencial en les patologies cròniques més freqüents (MPOC, diabetis mellitus i insuficiència cardíaca), el Col·legi va organitzar el curs “Les línies estratègiques del Pla de Salut: implicacions de la farmàcia comunitària”, que va tenir lloc entre els mesos d’abril i juny.\n“En el Pla de Salut 2011-2015, la Generalitat definia quins eren els problemes de salut que calia afrontar de forma prioritària des del Sistema Sanitari i quines havien de ser les estratègies per fer-ho, amb la implicació del farmacèutic” explica Mercè Barau, vocal de la Junta de Govern del COFB i coordinadora de la formació. “Des de la farmàcia es pot jugar un paper clau en la prevenció i el tractament de les malalties cròniques més comunes i, per això, és imprescindible que el farmacèutic estigui ben format per fer-ne el seguiment. En aquest context va néixer el curs”.\nA la formació, adreçada a farmacèutics comunitaris familiaritzats amb l’atenció farmacèutica, cada tema tenia una sessió teòrica i un taller pràctic. Les sessions teòriques estaven dedicades a contextualitzar cada patologia i a fer una actualització dels tractaments disponibles, i els tallers, a repassar el maneig d’inhaladors, la insulinització i diferents tècniques de monitorització de la pressió arterial.\nDiego Castillo, de l’Hospital de la Santa Creu i Sant Pau, en una de les sessions del curs\nL’equip docent va estar format per Diego Castillo, pneumòleg del Servei de Pneumologia de l’Hospital de la Santa Creu i Sant Pau; Josep Franch, metge d’atenció primària del CAP Raval sud i professor associat del Departament de Medicina de la UB, Jordi Giner, infermer del Departament de Pneumologia de l’Hospital de la Santa Creu i Sant Pau; Montse Iracheta, farmacèutica comunitària de Santa Coloma de Gramenet i vocal de la l’executiva catalana de la SEFAC; Margarida Jansà, infermera educadora del Servei d’Endocrinologia de l’Hospital Clínic i Universitari de Barcelona; Josep Maria Verdú, metge de família del CAP Sant Martí i professor associat de Medicina de la UAB; i Mercè Vidal, infermera educadora del Servei d’Endocrinologia de l’Hospital Clínic i Universitari de Barcelona.\nEstà prevista una nova edició del curs amb places limitades. En breu s’obriran les inscripcions a l’apartat de cursos del web institucional (via www.cofb.org).\nPotser també t’interessa: Participació activa del farmacèutic en el Pla de Salut de Catalunya (Blog)\nfarmàcia as farmàcia comunitària Pla de Salut


‘Máquina de guerra’, l’artilleria pesant de Netflix\nDirecció: David Michôd\nGuió: David Michôd\nAmb: Brad Pitt, Tilda Swinton, Topher Grace, Will Poulter i Anthony Michael Hall.\nLa nova pel·lícula de Brad Pitt s’estrena ‘online’\nQueden pocs dubtes sobre qui està sent el protagonista de l’actual any cinematogràfic. No és un actor, tampoc un director i molt menys algun dels vells i encara grans estudis de Hollywood. Als mitjans i al carrer (també al Festival de Canes), tothom parla de Netflix, i el nou gegant de la indústria global de l’audiovisual respon al repte amb artilleria pesant. Mentre Canes intenta celebrar el seu 70è aniversari sense grans estrelles de Hollywood, la plataforma de visionats en xarxa estrena per als seus gairebé 100 milions de subscriptors la nova pel·lícula de Brad Pitt, Máquina de guerra. De fet, el vincle de Pitt amb l’imperi Netflix va més enllà de la seva presència en aquest film: la seva companyia, Plan B, ha participat en la producció tant de Máquina de guerra com d’Okja, una de les dues pel·lícules que Netflix ha presentant aquests dies a Canes.\nProtagonista absolut d’aquesta àcida sàtira bèl·lica, Pitt interpreta el general de l’exercit nord-americà Glenn McMahon, una còpia ridícula del general Stanley A. McChrystal, rellevat del càrrec de comandant en cap de les forces ianquis a l’Afganistan, l’any 2010, quan els seus comentaris crítics amb l’administració Obama van aparèixer a la revista Rolling Stone. La pel·lícula se centra en els infructuosos intents de McMahon de portar la pau a un país a cop de canó. Liderant una espècie d’Equip A de nova generació –el film beu de l’esperit de fraternitat i camaraderia del cinema de Howard Hawks, un dels grans del Hollywood clàssic–, McMahon es descobreix atrapat entre un garbuix d’interferències mediàtiques, oxímorons bèl·lico-pacifistes i interessos polítics. Aquests últims, encarnats pels dobles de Barack Obama i Hillary Clinton, o per la versió caricaturesca de Hamid Karzai interpretada per Ben Kingsley, revelen el rerefons clarament kubrickià d’una pel·lícula que se situa a mig camí entre la comèdia grotesca de Doctor Strangelove i el drama bèl·lic de la segona meitat de La jaqueta metàl·lica.\nAdaptació d’una novel·la de Michael Hastings, periodista de la revista Rolling Stone, Máquina de guerra està dirigida i escrita per l’australià David Michôd, que aquí es distancia de la matusseria impetuosa dels seus anteriors films –Animal kingdom i The rover– per abraçar un estil més rítmic, però també més ortodox. Així és com el film presenta la tràgica realitat d’uns homes idealistes i ingenus que van fracassar en la seva noble i ambiciosa missió per culpa dels opacs interessos de la “casta” política i l’oportunisme dels mitjans. Un discurs tan legítim i antibel·licista com esfereïdorament proper als postulats de Trump.


La Fira del Vi de Falset tanca portes a la 27a edició\nLa Fira del Vi de Falset tanca portes a la 27a edició amb ‘xifres rècord’\nEls cellers del Priorat han obert portes tot el mes de maig en el marc de la 27a Fira del Vi | cedida\nEnguany que el certamen ha recuperat la presencialitat, ha registrat prop de sis-centes reserves a cellers durant tot aquest mes de maig\nLa 27a Fira del Vi de Falset, Mostra de vins de la DO Montsant i DOQ Priorat, tanca portes aquest dimarts 31 a la seva edició d’enguany. Finalitza així una cita que enguany ha pogut recuperar la presencialitat en el format que era habitual fins a l’arribada de la pandèmia, i que a més a més ha mantingut la fórmula de 2021 de visitar cellers i allargar les activitats durant tots els caps de setmana del mes de maig.\nLa Mostra tanca així una edició que ha registrat xifres que deixen els organitzadors “molt satisfets“. Parlen de rècord històric de degustacions de vi servides a Falset el primer cap de setmana de maig; de la implicació d’una setantena de cellers i de prop de 600 reserves formalitzades a cellers durant tot el mes de maig.\n“La Fira del Vi de Falset va néixer amb vocació de servir a tota la comarca i al sector del vi, i crec que 27 anys després el certamen continua sent útil perquè ens hem sabut adaptar als temps, no hem perdut la vocació de sumar i hem sabut connectar amb un públic cada cop més interessat en el món del vi i amb més ganes de descobrir la terra d’on surten els vins que els agraden”, comenta Carlos Brull, alcalde de Falset i president de la comissió organitzadora.\nEn aquest sentit, i segons xifres compartides per l’organització, el públic que s’ha desplaçat als cellers del Priorat provenien en un 50% de les comarques de Barcelona i, majoritàriament, de Barcelona ciutat. Tarragona i Reus són altres ciutats amb un important pes entre els visitants. Pel que fa a la resta, afegeixen, la distribució dels públics queda molt repartida arreu de totes les comarques de Catalunya.\nRespecte al perfil del visitant, l’enquesta que han respost els cellers participants en el certamen indica que un 50% dels visitants tenen un coneixement del vi “alt”, mentre que un 25% són de nivell “mig”.\nLa Fira als cellers ha permès que “la comarca s’hagi tornat a convertir en un gran aparador vitivinícola tot el mes de maig, donant continuïtat a la fórmula dissenyada durant la pandèmia amb l’objectiu que la Fira no s’aturés i seguís sent útil als cellers, malgrat els diversos confinaments”, apunten des de l’organització.\nDe fet, “la proposta de Fira al llarg de tot el mes de maig permet als visitants transcendir la visita d’un dia i organitzar estades de cap de setmana o de més dies amb la idea de conèixer millor la comarca i les seves propostes enoturístiques”, conclou Brull.


Ajuntament del Masnou/La pista Ricky Rubio, a punt\nData i hora oficials: 30/03/2020 13:50\nLa pista Ricky Rubio, a punt\nAquesta setmana he començat a recuperar la normalitat de la meva activitat a l'Ajuntament del Masnou després de quinze dies de vacances. A banda de totes les qüestions relacionades amb el dia a dia, cal començar a preparar els actes que comportaran la represa de l'activitat pública. Un dels primers serà el dissabte 8 de setembre, amb la inauguració dels canvis a l'actual pavelló esportiu municipal. Gràcies a la Ricky Rubio Foundation s'ha pogut renovar el paviment de la pista i instal·lar-hi parquet, pista que portarà el nom d'aquest esportista masnoví. La pista Ricky Rubio serà una realitat a partir del setembre i podrem comptar amb la presència d’aquest jugador de bàsquet el dia de la inauguració i també amb la col·laboració d’El Masnou Basquetbol. Només podem estar agraïts al Ricky i a la seva família per aquesta contribució a l'esport del seu municipi. Per això ens cal donar l'agraïment corresponent a un esportista que porta sempre arreu el nom del Masnou.\nAprofitant les obres de la pista també estem efectuant una sèrie de millores necessàries al complex esportiu, com arreglar la platja de la piscina per evitar filtracions o la reforma dels vestidors i dutxes, mentre avancen les obres del nou pavelló. Tot plegat comportarà un gran espai poliesportiu municipal del qual esperem que puguem gaudir ben aviat.


El Govern ha aprovat aquest divendres a la tarda el decret que posposa les eleccions catalanes del 14 de febrer per la crisi sanitària provocada pel coronavirus i convoca els comicis per al 30 de maig.\nHo ha explicat el vicepresident de la Generalitat, Pere Aragonès, en funcions de president després de la inhabilitació de Quim Torra, en una declaració institucional telemàtica després d'haver signat el decret després de la reunió extraordinària de Consell Executiu.\nEl decret deixa sense efecte la convocatòria electoral del 14 de febrer i convoca els comicis el 30 de maig, "prèvia anàlisi de les circumstàncies epidemiològiques i de salut pública i de l'evolució de la pandèmia en el territori de Catalunya".\nEn el preàmbul, exposa la cobertura legal de l'ajornament i recorda que al setembre la Comissió Jurídica Assessora de la Generalitat va emetre un dictamen sol·licitat pel llavors president, Quim Torra, que contempla la possibilitat d'ajornar les eleccions "en cas d'insuficiència de les mesures adoptades per garantir el ple exercici del dret de vot a l'electorat en condicions de llibertat i igualtat "per la pandèmia del coronavirus.\nAquest dictamen estableix que la suspensió dels comicis s'ha d'acreditar amb "una justificació tècnica" que constati que les mesures aplicades són insuficients perquè es puguin desenvolupar les eleccions amb garanties.\nEl decret també cita l'informe dels serveis jurídics de la Generalitat presentat aquest mateix divendres, que es pronuncia en el mateix sentit, i apunta que "la situació epidemiològica i assistencial a Catalunya ha experimentat un empitjorament generalitzat" en les últimes setmanes.\nTambé fa referència a un informe de l'Agència de Salut Pública d'aquest divendres que conclou que hi ha una "elevada probabilitat que la situació de la pandèmia es prolongui més enllà del 14 de febrer", ia un altre informe de la Conselleria d'Acció Exterior, que determina que les mesures actuals són insuficients per garantir la seguretat en el procés electoral.\nAmb tot això, el decret argumenta que "el context actual no permet garantir a la ciutadania i als partits, coalicions o agrupacions d'electors la participació i l'exercici del dret de sufragi en igualtat de condicions i oportunitats, ja que una votació on no es pugui efectuar una campanya electoral en condicions dificulta el debat públic "per decidir el vot.\nA més, admet que la llei electoral no contempla la suspensió d'unes eleccions, però subratlla que això no va suposar un obstacle per ajornar els comicis a Galícia i el País Basc, tal com recull el dictamen de la Comissió Jurídica Assessora.\nEn la compareixença, Aragonès ha defensat que mantenir les eleccions el 14 de febrer suposava un "risc inassumible" a nivell sanitari i afectaria la participació electoral, i considera que la nova data és la millor opció tant per lluitar contra la pandèmia com per garantir que tots els ciutadans pot exercir el seu dret a vot.\nHa assegurat que el Govern ho tenia "tot a punt" perquè els comicis se celebressin el 14 de febrer correctament, però lamenta que l'evolució de la pandèmia està sent preocupant i, davant la seguretat que les pròximes setmanes siguin difícils a nivell sanitari , veu oportú prendre aquesta decisió fins que el context epidemiològic sigui més favorable, en les seves paraules.\nAixí mateix, ha felicitat a la resta de grups parlamentaris per haver arribat a un consens unànime sobre la necessitat d'ajornar les eleccions, i ha advertit: "No contribuïm a confondre més a la ciutadania, per pur càlcul electoral. Siguem responsables i estiguem a l'altura de les dificultats del moment ".\nEl vicepresident ha afirmat que el Govern compareixerà periòdicament a la Diputació Permanent de Parlament per retre comptes sobre la seva gestió fins a la jornada electoral: "El nostre compromís fins a la celebració de les eleccions, encarregant-nos de l'excepcionalitat de moment, no és altra que comparèixer tantes vegades com faci falta per tal de retre comptes i reforçar el compromís col·lectiu en la lluita contra el Covid-19 ".\nAragonès ha assegurat que la prioritat de la Generalitat és salvar vides, preservar el dret a vot i centrar-se en la pandèmia: "Avui el Govern vol obrir una nova etapa en la qual redoblem energia per superar la pandèmia. Fent-nos forts a partir d'altes dosis de treball compartit enfront dels objectius comuns que han de situar la ciutadania al centre, superar les difícils setmanes que vénen i començar enfilar la recuperació ".\nBudó ha informat que el decret que deixa sense efecte la convocatòria electoral del 14 de febrer i es traslladen els comicis al 30 de maig es publicarà aquest dissabte al Diari Oficial de la Generalitat (DOGC) i ha exposat la cobertura legal que s'argumenta en el decret.\nSegons Budó, els informes presentats com el dictamen de la Comissió Jurídica Assessora de setembre constaten que "les circumstàncies sanitàries impedeixen garantir les condicions per al desenvolupament d'un procés electoral en llibertat, dificultant tant la campanya electoral com la pròpia jornada electoral i de votacions" , de manera que veu necessari ajornar els comicis fins al 30 de maig.\nFinalment, ha dit que en els pròxims dies informaran de com es configurarà el calendari electoral, però ja ha avançat que, segons ella, és evident que s'haurà de modificar el cens electoral, i que la voluntat de la Generalitat és "facilitar el màxim tots els procediments ja realitzats amb les convalidacions d'actes que siguin necessaris ".\n"El més important en unes eleccions són els electors, i en les condicions actuals de pandèmia hem de garantir el dret a la participació política, el dret a vot, però també el dret a la salut, el dret a la vida", ha conclòs .


Tercer atac en un mes a les seus de l'entitat LGBT Lambda\n[EN DIRECTE] El risc de rebrot a Catalunya torna a superar els 300 punts i les UCI continuen amb més de 500 ingressats\t[EN DIRECTE] El risc de rebrot a Catalunya torna a superar els 300 punts i les UCI continuen amb més de 500 ingressats\nTercer atac en un mes a les seus de l’entitat LGBT Lambda\nDenuncien que els han tornat a segellar els panys de les portes de les seus\nLambda, entitat de defensa dels drets LGBT, ha patit el tercer atac a les seves seus en un mes. Per tercera vegada en poques setmanes, s’han trobat segellades amb silicona els panys de les entrades a la seu de serveis generals de Lambda i del servei Orienta, l’Oficina LGBT de la Generalitat Valenciana, que gestiona l’entitat.\nEl feixisme i l’odi han atacat les nostres seus per 3a vegada en un mes. No deixarem de treballar a pesar dels impediments que vulguen posar-nos. Creiem en una societat més justa i al final totes les portes acaben per obrir-se. #LaDiversitatEsLaClau #CapAgressioSenseResposta pic.twitter.com/WCQvmuTGOS\n— Lambda València (@lambdavalencia) April 13, 2021\nDes de Lambda recorden que, com en setmanes anteriors, no deixen ni deixaran de treballar “a pesar dels entrebancs que vulguen posar-nos i, al final, totes les portes acaben per obrir-se”. En concret, diuen que han pogut resoldre-ho en menys de 30 minuts. Fran Fernández, coordinador general de Lambda, denuncia que no són fets aïllats i que “aquests atacs feixistes són tan inútils com perillosos perquè l’enaltiment de l’odi no és una cosa de Twitter, és real i té conseqüències reals en les vides de les persones que són assenyalades com a objectiu”.\nL’entitat ha presentat una denúncia per cada atac patit on es fa constar expressament que, tenint en compte la naturalesa dels serveis que es presten en ambdues seus i que la resta de locals propers no presenten danys semblants, “la motivació dels fets és l’LGBTfòbia”. Fernández deixa clar que, per molt que ho intentin, no els aturaran: “Volen detenir la nostra feina, el suport que donem a les persones LGTB+ que ho necessiten, però no ho aconseguiran”. El personal continua treballant amb normalitat, i gràcies al teletreball el funcionament de l’entitat no s’ha vist afectat.\nEls anteriors cops que van blocar els panys de les seus van ser el 22 i 29 de març, cosa que ja havia passat el setembre de l’any passat. A més, un altre dia també van trobar adhesius a la façana de la seu amb missatges LGBT-fòbics i masclistes. “Les incomoditats que provoquen només demostren que estem fent bé la nostra feina per una societat més justa”, diu el coordinador de Lambda.


Nadal a l'Escola de Música JMG\nL'alumnat de la nostra Escola està preparant dues audicions generals amb molta il.lusió per tal de tancar la primera avaluació i donar pas a les vacances de Nadal.\nLa primera d'elles tindrà lloc el pròxim dilluns 18 de desembre a les 19 h. al Teatre Municipal. Actuarà l'alumnat de corda de l'Escola i s'encarregarà de tancar l'acte l'Orquestra JMG de la Societat Musical. Les invitacions es podran recollir a la taquilla del teatre minuts abans de començar l'audició.\nEl divendres 22 de desembre es celebrarà la segona audició, també a les 19 h. al Teatre Municipal. En aquesta actuarà l'alumnat d'Estimulació, d'instrument, la Coral dirigida i, com a cloenda, la Banda Infantil. La venda d'entrades per a aquesta audició tindrà lloc a Secretaria del 19 al 21 de desembre i a les taquilles del Teatre una hora abans del concert. El preu és de 2€ (1€ Socis SMA).\nL’Escola de Música JMG enceta el curs 2017/2018 ple de novetats\nActivitats extraescolars a diferents col•legis del poble, l’adquisició de material interactiu, així com un nou equip directiu són les novetats amb les que l'escola de la Societat Musical d'Algemesí comença el curs acadèmic.


Europa aprova el cultiu d'un transgènic per primera vegada en els últims 12 anys | Consumer\nEuropa aprova el cultiu d’un transgènic per primera vegada en els últims 12 anys\nEs tracta d'una patata que estarà destinada a la producció de midó per a la indústria paperera\nL’Executiu comunitari va aprovar ahir el cultiu en territori comunitari d’una patata genèticament modificada que produirà la signatura alemanya BASF i que estarà destinada a la producció de midó per a la indústria paperera. No obstant això, els seus subproductes podran emprar-se per a la fabricació de pinsos per a animals.\nEl cultiu de la patata “Amflora” és la primera autorització que la Comissió Europea (CE) decideix des de fa 12 anys, després del permís que va donar en 1998 a la companyia Monsanto per conrear el seu blat de moro MON 810. Els Estats membres que no vulguin que aquest cultiu es permeti al seu territori podran adoptar “salvaguardes” com ja van fer sis països (entre ells Alemanya i França, però no Espanya) amb el blat de moro MON 810. També va autoritzar aquest dimarts la comercialització de tres varietats de blat de moro transgènic Monsanto.\nEl nou comissari de Salut, John Dalli, va subratllar que l’autorització de cultiu per a la patata “Amflora” està subjecta a “condicions molt estrictes” per evitar la seva propagació a altres cultius. Per això, s’imposa la “separació física” del tubercle transgènic d’altres patates destinades al consum humà en tot el procés de recol·lecció, emmagatzematge, transport, etc. A més, haurà de ser agafada del camp abans que produeixi llavors i la seva comercialització es farà subjecta a un contracte amb les empreses papereres. “No són per a la comercialització de productes per a consum humà”, va insistir el comissari Dalli, que va negar pressions per part del fabricador BASF per accelerar aquesta autorització. No obstant això, altres fonts comunitàries van admetre que l’autorització per al cultiu inclou una clàusula que autoritza la “presència accidental” d’un 0,9% d’aquest transgènic en aliments per a les persones i animals.\nL’assumpte dels organismes genèticament modificats (OGM) és “delicat”, va admetre Dalli, que va defensar que les decisions de Brussel·les són el resultat d’una avaluació “finíssima” dels diferents expedients. A més va recalcar que els dictàmens científics de l’Autoritat Europea per a la Seguretat Alimentària (EFSA) són la “base” de les decisions. Preguntat per la polèmica que els OGM susciten en la Unió Europea (UE) i el rebuig de part de l’opinió pública, Dalli va apostar per la “innovació responsable” i per avançar en l’ús de noves tecnologies, però va insistir que la CE es recolzarà en les dades científiques per assegurar que “no hi ha dubte” sobre les garanties de seguretat per als ciutadans europeus.\nanys cultiu patata-ca primera-ca transgènic


TLN ALEMANYA, A PUNT PER SORTIR! – Probens\nEls grups TLN es preparen per anar a Alemanya:\nComencem l’última setmana de classes d’alemany per al grup de joves del programa TLN que van Pforzheim. Marxen el 20 de maig i la setmana següent el grup que va a Marburg. Estem fent els últims Skype amb l’organització d’acollida per saber com funcionarà tot. Encara tenim places per cobrir en els dos últims grups que queden per anar a Italia i Polònia. Poseu-vos en contacte amb nosaltres si us interessa!!!\nPor Montse Ros|2019-05-13T09:40:55+02:0013 mayo, 2019|Sin categoría|Comentarios desactivados en TLN ALEMANYA, A PUNT PER SORTIR!


El PS proposa crear un Pla de dimensionament i obsolescència de la planta de CTRASA - FÒRUM.ad\nEl 23/11/21 15:00\nRoger Padreny. Foto: PS\nEls consellers generals del grup socialdemòcrata Roger Padreny i Carles Sánchez han entrat aquest dimarts dues esmenes al projecte de llei per a l’adaptació de la societat pública Centre de Tractament de Residus d’Andorra, SA com a instrument de gestió directa.\nPadreny ha exposat que des del grup parlamentari es considera indispensable una connexió d’aquest amb la futura Llei d’Economia Circular. “Creiem que ara és el moment perquè aquestes polítiques que es dugin a terme des de CTRASA estiguin connectades totalment amb els objectius i estratègies establerts en matèria d’Economia Circular com són la prevenció, la reducció, la reutilització i el reciclatge dels residus que es gestionin a Andorra”, ha dit.\nEl conseller general ha destacat que és necessari elaborar un Pla de dimensionament i obsolescència per un període comprès entre els anys 2022-2035 (any previst per complir els objectius d’Economia Circular) i que el Govern realitzi aquest document en nou mesos des de l’entrada en vigor de la Llei. El Pla preveu que s’analitzi i es faci la previsió per tal que CTRASA es redimensioni i es valori la possible obsolescència de la planta. “Ens trobarem un nou context, un nou paradigma d’Economia Circular en el qual els socialdemòcrates hi creiem i considerem fonamental pel futur del país. Per això, considerem que l’esmena de crear el Pla és necessària per un nou context en el qual es reduiran els residus, és ponderada per un període gradual de 13 anys i oportuna perquè és necessari connectar la política de CTRASA amb la Llei i polítiques d’Economia Circular”, ha justificat.\nNotícia Anterior: Encamp organitza cinc tallers de reciclatge per la Setmana europea de prevenció de residus\nSegüent Notícia: El Comú d’Escaldes-Engordany ha destinat més d’1,3 milions al fons Covid


Dimarts, 08 Octubre 2019 17:11\nRubí Forma impulsarà una nova edició del programa 30 Plus, destinat a persones majors de 30 anys en risc d’exclusió social. L’Ajuntament ha rebut una subvenció de 127.627 euros del Servei d’Ocupació de Catalunya i del Servicio Publico de Empleo Estatal, que li permetrà engegar una nova edició per ajudar a 30 persones a trobar feina.\nEl programa 30 Plus identifica els llocs de treball que les empreses necessiten cobrir i ajusta la formació que s’ofereix a les persones demandants d’ocupació a les necessitats de les companyies. D’aquesta manera, les persones reben orientació i acompanyament en el procés de contractació i formació; i les empreses obtenen una subvenció equivalent al salari mínim interprofessional (1050 euros en funció de la jornada) mentre duri el contracte que podrà ser a mitja jornada o a jornada completa per un mínim de mig any i un màxim de nou mesos. Les ajudes són compatibles amb els incentius fiscals i les bonificacions en les quotes de la Seguretat Social previstos per a cadascuna de les modalitats contractuals.\nEl Servei d’Ocupació de Rubí Forma s’encarrega de la selecció de persones candidates a través de sessions informatives i al llarg de tot el projecte es tutoritzarà a cada participant per treballar la seva inserció laboral. Les persones que participin han de desenvolupar obligatòriament les actuacions de formació, orientació i contracte de treball.\nVal a dir que en l’edició anterior, les 20 persones que van participar en el programa 30 Plus van trobar feina en 13 empreses de Rubí, dos de Castellbisbal i cinc de la resta de la comarca.


El Pressupost Participatiu 2019 ha rebut 37 propostes de la ciutadania, de temàtiques diverses - Ajuntament de Manresa\nEl Pressupost Participatiu 2019 ha rebut 37 propostes de la ciutadania, de temàtiques diverses\nPersones individuals, entitats i també grups d’estudiants de secundària han presentat un total de 37 propostes al Pressupost Participatiu 2019 al llarg del període de dos mesos en què ha estat obert el termini. El procés continuarà el mes de gener de 2019, moment en què es validaran tècnicament els projectes. A mitjans de febrer es presentaran en una matinal de debat i a finals de mes es coneixeran els projectes definitius entre els quals podrà triar tota la ciutadania. Des de mitjans de març i durant tot el mes d’abril es podran consultar els projectes tant telemàticament com a nivell físic en forma d’exposició itinerant per diferents punts de la ciutat. El període de votació tindrà lloc de l’1 al 28 d’abril i, l'endemà, el dilluns 29 d'abril, es faran públics els resultats finals.\nDivendres passat, 30 de novembre, va finalitzar el període per presentar projectes pel Pressupost Participatiu 2019. Com l’any passat, l’Ajuntament destinarà 200.000 euros del pressupost municipal als quatre projectes més votats, que no podran sobrepassar els 50.000 cadascun.\nA l’edició d’enguany, s’han presentat un total de 37 propostes, de les temàtiques següents: parcs i zones verdes (7), cultura (6), via pública (5), esports (5), mobilitat (4), serveis a les persones (4), joventut (4), animals (1) i civisme (1). Enguany, l’Ajuntament ha fet sessions en centres de secundària per fomentar la seva participació, i algunes de les seves propostes formen part dels projectes que han estat presentats. Un total de 220 alumnes han participat en el procés d’elaboració d’aquests projectes.\nLa xifra de projectes presentats és superior a la de l’any passat, quan es van rebre un total de 30 projectes, dels quals finalment 21 van accedir a la fase de votació. L’any anterior (Pressupostos 2017), es van presentar 42 projectes, dels quals finalment en van quedar 36 en la fase de votació.\nEl procés continuarà amb una fase de valoració per part dels serveis tècnics municipals, que determinaran la viabilitat o no de cadascun dels projectes, o si necessiten algun canvi, i la possibilitat de dur-los a terme amb el pressupost previst. El mes de gener ja es coneixeran els projectes viables tècnicament. Aquests seran presentats i susceptibles de ser millorats per la ciutadania en una matinal de debat que es portarà a terme mitjans de febrer.\nA finals de febrer es coneixeran els projectes definitius que seran duts a votació. Per donar-los a conèixer des de mitjans de març i durant tot el mes d’abril es podran consultar els projectes tant telemàticament com a nivell físic en forma d’exposició itinerant per diferents punts de la ciutat. La novetat d’enguany és que s’habilitarà un punt d’informació i votació estable durant totes les tardes del mes d’abril al Quiosc de l’Arpa.\nLa ciutadania de Manresa podrà votar les propostes presentades de l’1 al 28 d’abril i, l’endemà, el 29 d’abril, es faran públics els resultats finals. Com l’any passat, per afavorir la màxima participació es manté l’edat de votació en els 12 anys i, a més, per reforçar aquest grau d’implicació dels joves, s’oferiran tallers d’elaboració de projectes a tots els instituts de la ciutat.\nCom en l’edició de 2018, s’editarà un llibret que recollirà totes les propostes i es farà arribar a totes les llars i equipaments municipals. També es mantindrà un debat on line per tal que la ciutadania pugui exposar els seus arguments en relació a cadascun dels projectes.


El català i Catalunya | Emporion\nEl català i Catalunya\nper Santi Sató\t el maig 25, 2015\nAquesta és, en realitat, la tercera redacció de l’article d’aquest mes, i em preguntava ahir si era la definitiva!\nI em pregunto avui si demà la tornaré a substituir per una altra redacció que consideri definitiva, o si s’ha de demanar un Memorial de Greuges del segle XXI, per les actuacions que possiblement si bé els farien perdre vots a Catalunya, se n’assegurarien molts més a la resta d’Espanya.\nNo sé si demà l’enviaré a EMPORION per a la seva publicació o, lamentablement, trobaré noves notícies semblants o pitjors de les que es recullen en aquestes línies que encapsa-la una estelada.\nEstelada que la Junta Electoral Central (JEC) ha demanat que, durant la campanya electoral, siguin retirades dels edificis i espais públics de Catalunya, perquè son “incompatibles” amb la neutralitat que correspon a las institucions públiques.\nI em vull referir expressament a les notícies publicades en la premsa diària en els darrers tres dies (13, 14 i 15 de maig) sobre el català i Catalunya.\n1- A l’escola\nEl Tribunal Superior de Justícia de Catalunya imposa el 25% de castellà a dues escoles, a Mataró i Sant Cugat de Vallès, quan el mes de febrer es va imposar ja a d’altres dues.\n2- En l’àmbit judicial\nEl coneixement del català no és ni serà requisit per a jutges ni fiscals que exerceixin en els tribunals a Catalunya. S’ha d’assenyalar que, en pocs anys, s’ha reduït de forma ostensible en nombre de sentències en aquesta llengua.\nTinc 85 anys i el castellà va ser la meva llengua d’escola i de treball, i fins a l’any 2013 no vaig obtenir el meu títol de català, assimilable al C, en els cursos de català per a adults del Consorci per a la Normalització Lingüística, aquí a Torroella de Montgrí.\nAixí i tot, si avui hagués de defensar vida i honor davant d’un tribunal, ho faria molt millor en la meva llengua nadiua que en castellà!\nPerò no se’m reconeix el dret que el jutge m’entengui en català i m’obliga a fer-ho en una llengua, el castellà, en què no tinc la mateixa facilitat d’expressar-me i defensar-me com ho faria amb la meva. I em posa en inferioritat de condicions respecte als castellanoparlants. No veuria, en aquest cas, que la Justícia fos justa.\n3- En l’àmbit polític\nNo vull estendre’m en aquest apartat:segons el ministre de Cultura, “el castellà està perseguit avui a Catalunya com ho fou el català en temps de Franco”.\nSegons Joan Tardà: “S’ha de ser molt mala persona, molt fanàtic”.\nSegons Joan Coscubiela: “Si no ens trenquem, Wert mai podrà guanyar”.\nSegons Ferran Mascarell: “A un ministre no se li pot perdonar la mala fe”.\nSegons J. A. Duran Lleida: “De presó per defensar el català, a fer ministre qui l’ataca”.\nSegons Artur Mas: “No admetem que ara els botxins es presentin com a víctimes”.\n4- En l’àmbit policial\nEls Mossos acusen la Policia Nacional de filtracions a gihadistes\nPer les notícies publicades, dos policies nacionals varen avisar una cèl·lula gihadista d’una operació dels Mossos d’Esquadra, i van posar en risc la vida d’un Mosso (infiltrat) i la possibilitat d’un atemptat contra la seguretat dels ciutadans, cosa que originà unes declaracions dels sindicats policials que acusaven els Mossos “d’improvisar històries inversemblants que només existeixen al cap dels seus dirigents polítics”, i del ministre Fernández Díaz que acusa la Generalitat de “deslleialtat, irresponsabilitat i falta de sentit d’Estat”.\n5- Els toros són la festa nacional espanyola\nEl ministre José Ignacio Wert, imparable contra la immersió lingüística, ara amb la llei a la mà de salvaguarda del patrimoni cultural immaterial, vol que en el Congrés es blindin les corrides de toros i tombar, això sí, amb arguments jurídics ben fonamentats amb la cultura del seu departament, la prohibició de la seva celebració a Catalunya, específicament regulada pel Parlament Català, que les va considerar inapropiades. La seva possible reimplantació suposaria possiblement una invasió competencial.\nPer finalitzar, aquesta relació no s’explicaria si no coincidís amb unes dates en què les properes eleccions municipals han de servir per posar de relleu, un cop més, les aspiracions dels catalans pel seu futur, diferents a algunes de les espanyoles, però legals en una democràcia!


OROLÍQUIDO PRESENTA “TÒFONES DE OROLÍQUIDO” |\nOROLÍQUIDO PRESENTA “TÒFONES DE OROLÍQUIDO”\n5 octubre, 2017 / felixllovellfortuny\nTot amant de la xocolata aprecia les tòfones, una de les receptes amb major interpretació i varietats al món. Des de Desembre de 1895, en el qual el pastisser de Chambéry (Savoia – França), Monsieur Louis Dufour, angoixat per no haver d’oferir a la seva clientela, i en vista de que l’hivern no li permetria trobar més ingredients, va elaborar una subtil mescla de ganache semi-amarg, embolicada en cobertura de xocolata i arrebossada amb pols de cacau, va anar el naixement de la Tòfona de Xocolata. El seu aspecte rude i irregular, gairebé rústic, la va fer ser coneguda com a “Tòfona” per la seva enorme similitud amb el fong del mateix nom.\nOrolíquido va arrencar la passada temporada amb la presentació del grup The Barcelona Olive Oil Company i les seves varietats autòctones de la zona del Bages Corbella Original i Verdal Original, dues varietats perdudes durant més de 90 anys i que el oleocultor Xavier Ruzafa va redescobrir fa una dècada. Elaborats seguint 5 processos exclusius i evitant la fase de filtrat per conservar tots els minerals i nutrients naturals de l’oliva, aquestes varietats han servit d’inspiració per a la creació de les primeres Tòfones Orolíquido.\nPer a la creació d’aquest projecte tan especial, Orolíquido ha confiat en els prestigiosos xefs Xavier Lahuerta i Miquel Guimerà, tàndem que dóna forma a Sotarrel, una de les iniciatives Gastro més innovadores de la ciutat Comtal. En paraules d’aquests Xefs, han actuat com a catalitzador d’un nou projecte de qualitat en l’àmbit gastronòmic. Tot un repte, trobar l’essència de la xocolata i de les subtils varietats d’aquests olis d’oliva verge extra per concebre un maridatge d’allò més sublim per al paladar.\nPer a l’execució, Orolíquido col·labora amb Situada Brown, qui desenvolupa la cerca d’una tòfona tradicional d’alta qualitat, la qual després de moltes proves i el «heart made» dels olis verge extra Verdal i Corbella, aconsegueixen com resultat unes tòfones exquisides de suau textura en boca. En paraules de Situada Brown, l’acte de creació culinària és com una meditació que comporta que la cuina es transformi en un laboratori metòdic on interactuen les mesures, temperatures i temps per crear moments de felicitat i plaure, transformant la tòfona tradicional en una experiència única i cosmopolita.\nLes tòfones d’ambdues varietats es presenten en originals i elegants estoigs de 12 unitats: Tòfones Corbella Original única a la zona de Navàs, Súria i Cardona. És un oli exquisit, molt equilibrat i marcat afruitat dolç, amb tocs de maduixa i fruits vermells, dens en boca, suau i aromàtic amb final harmònic. I Tòfones Verdal Original oli amb aromes que recorden l’herba recentment tallada, la nou crua, aromes de fruits exòtics i fruites verdes, com la carxofa, sensació final d’ametlla.\nSobre Orolíquido: Al novembre de 2005 va obrir les seves portes al públic de Barcelona l’espai especialitzat en l’univers de l’Oli d’Oliva Verge Extra, Orolíquido. Situat en ple barri gòtic (C/ Palla 8) 08002 Barcelona, tel.: 933 02 29 80, l’enclavament es divideix en dues zones diferenciades. D’una banda la tenda, un espai singular i elegant que respira història pels quatre costats, ja que ocupa el local d’uns antics banys jueus del segle XII. En Orolíquido estan presents els millors olis de qualitat Premium, amb una cuidada selecció de marques nacionals. A més d’aquesta selecció, ofereix assessorament sobre l’origen, producció i utilització de cadascun d’aquests preuats olis d’oliva verge extra d’alta qualitat. En la Planta inferior de l’Espai es troba la Zona de Tastos, un àrea privada on es desenvolupen regularment tastos d’olis, presentacions de nous productes i conferències al voltant de la cultura de l’oli, part fonamental de la nostra identitat cultural mediterrània.\n← FOTOGRAFÍA FOODIE\nEL NOU PARADOR DE LLEIDA OCUPA L’ANTIC CONVENT DEL ROSER I A L’ESGLÉSIA ESTÀ EL RESTAURANT L’APLEC →